Xg sistem antigena
Xg antigen je otkriven na površini eritrocita tek 1962. Prepoznali su ga istraživači MRC Blood Group Unit. PBDX gen koji kodira ovaj antigen nalazi se na kratkom kraku X hromosoma. Budući da muškarci normalno imaju samo jedan X hromosom označavaju se kao hemizigoti (u smislu “poluzigoti”). S obzirom na to da žene imaju dvije kopije gena i mogu biti heterozigotne za prisustvo ili odsustvo funkcionalne varijante gena, one mogu (u procesu lionizacije, tj. deaktiviranja jednog X hromosoma) ispoljiti prisustvo odgovarajućeg (Xg) proteina na samo nekim od njihovih crvenih krvnih zrnaca.